નવી દિલ્હી : જજોની નિયુક્તિ મુદ્દે કેન્દ્ર સરકારની તરફથી કોર્ટને લક્ષ્મણ રેખા દેખાડાયા બાદ સુપ્રીમ કોર્ટનાં ચીફ જસ્ટિસે પણ આકરો જવાબ આપ્યો છે. જસ્ટિસ ઠાકુરે કહ્યું કે સરકારનાં કોઇ પણ અંગને લક્ષ્મણ રેખા પાર ન કરવી જોઇએ અને કોર્ટ પાસે આ ધ્યાન રાખવાનો અધિકાર છે કે કોઇ પણ સંસ્થા સીમાને પાર ન કરે. સંવિધાન દિવસ પ્રસંગે સુપ્રીમ કોર્ટ લોનમાં આયોજીત કાર્યક્રમમાં મુખ્યન્યાયાધીશ સંબોધન કરી રહ્યા હતા.